**Den nye generasjonen blir påvirket av det engelske språket**

I hverdagen bruker ungdommer ofte engelsk slang og forkortelser. Mange unge velger å heller bruke forkortelser istedenfor å si hele ordet. Noen eksempler på slike forkortelser er OMG, LOL, wup, IRL, tbh og wtf. Det viser seg at nyere engelske lånord utgjør ca. 15 prosent av slangvokabularet. (Hadund, 2015). Ungdommer blir fort påvirket av språket til hverandre, og slang kan derfor utvikle seg raskt hos mange unge. Spørsmålet vi ønsker å utforske i denne artikkelen er: *I hvor stor grad blir den nye generasjonen påvirket av det engelske språket?*

Universitet i Oslo forsket i 2014 på hvor mange elever som bruker engelsk i dagliglivet. Det viser seg at 78 prosent av elevene bruker engelske ord når de snakker med venner, mens 67 prosent bruker engelsk når de chatter på internett. Dette forteller oss at engelsk har blitt en stor del av hverdagen vår, og blitt populært å bruke i sosiale medier og på internett. Mange lurer på hvordan det kommer til å bli for den nye generasjonen, og hvor mye engelsk vil påvirke dem. Man kan se mye forandring som allerede har skjedd i språket, og om forandringen fortsetter i økende grad kan det norske språket stå i fare for å miste mye av deres identitet. (Snarby, 2019)

I Aftenposten skriver en professor i nordisk språkvitenskap en artikkel om hvordan det norske språket er i endring, og om endringer vi har sett til nå. En av endringene er språket som blir tatt i bruk i arbeidslivet, spesielt i bedrifter der de er en del av et internasjonalt selskap. Og de frykter at disse bedriftene etter hvert bare bruker engelsk på jobb. Dersom man har engelsk som hovedspråket på jobben, kan dette føre til at flere tar med seg engelsken hjem fra jobb også. Det er en bekymring for flere om det engelske språket blir tatt med hjem til familien, med tanke på hvor lett mennesker påvirkes av hverandre. Hvis engelsken blir tatt med i hjemmet, kan også barna begynne å erstatte det norske språket med det engelske. (Kristoffersen, 2022)

En annen grunn til hvorfor engelsk har blitt mer brukt i Norge over tiden, er hva foreldrene lærer barna sine. Flere foreldre starter å heller lære barna sine majoritetsspråk, som engelsk, enn det språket barnet har som morsmål og dagligspråk. Grunnen til dette er at foreldrene mener at barna får flere muligheter i livet dersom de lærer et majoritetsspråk, fordi majoritetsspråk blir mer og mer brukt. Fordelene med at den nye generasjonen kan bli lært opp mer i majoritetsspråk er flere. Det gjør det enklere for de å studere i utlandet og å gå på internasjonale skoler. En annen fordel er at det blir enklere å reise, og at det fører til at flere vil reise mere. Dette kan føre til en positiv endring for den kommende generasjonen på flere måter, men fremdeles negativt med tanke på at det norske språket kan stå i fare. (Kristoffersen, 2022)

Ungdommer i dagens samfunn er vokst opp med sosiale medier og bruker mye av fritiden sin på telefonen. På sosiale medier foregår mye på engelsk, både videoer og innlegg hvor de skriver og snakker på engelsk. Det er derfor veldig naturlig for alle ungdommer at engelsk har blitt en så stor del av hverdagen, og er nå ikke lenger et fremmedspråk for mange. Fra stadig tidligere alder blir både Snapchat, Instagram og Tiktok tatt mer og mer i bruk. En annen ting som er blitt mer populært er Gaming. Gaming er en stor plattform hvor det blir eksponert for mye engelsk, der det både er spill på engelsk og man snakker med andre på engelsk. Siden sosiale medier er blitt en så stor del av hverdagen, er dette med på å hjelpe økningen av engelsk i det norske språket. (Språkrådet, 2022)

Det norske språket er stadig i forandring og utvikler seg sakte, men sikkert. Det blir stadig brukt flere låneord. Og det norske språket tar stadig opp flere og flere engelske ord. Disse ordene kan etter hvert erstatte noen norske ord, eller i verste fall setninger. Mange finner dette truende for det norske språket. Låneord er når vi bytter ut norske ord med ord vi har lånt fra andre land, som f.eks. engelsk. Noen eksempler på låneord er snowboard, jeans, sorry, selfie, bluetooth, fastfood, nice, chill, joine, fuck og det brukes også låneord i flere idretter. Fotball er en av de idrettene der engelsk er i ferd med å ta over språket. Keeper, corner og back er noen av ordene som blir byttet ut fra målvakt, hjørnespark og bakspiller. (Graelder, 2015)

De som vokser opp i dagens samfunn vil oppleve å ha et mye mer variert språk, både med mer engelsk og flere engelske låneord. Sosiale medier og internett står for mye av grunnen til dette. På en annen side har det norske språket alltid blitt påvirket av andre språk gjennom lånord til alle tider. Dette er egentlig ikke noe nytt. Men om dette foregår over lang nok tid er det en fare for at alle ord blir erstattet. (Språkrådet, 2021)

Mange frykter at kulturen og tradisjonene vi har i Norge vil forsvinne med tiden. Flere tror at hvis språket forsvinner, forsvinner kulturen med det samme. Og mange er redde for at den engelske kulturen og de engelske tradisjonene vil ta over for det norske språket og den norske kulturen. Dette kan skje om utviklingen av engelsk språk i Norge fortsetter. Om tradisjonene og kulturene tar over samtidig som språket er blitt på engelsk, kan norsk i større grad stå i fare for å dø ut. Det negative som er hvis den norske kulturen forsvinner, er tradisjonene vi mest sannsynlig mister. Kultur bindes ofte sammen med historie og fellesskap, noe vi har hatt over lengre tid. (Kristoffersen, Aftenposten, 2011)

På mange universiteter i Norge har undervisningen gått fra å være på norsk til og være på engelsk. Dette skyldes både at det er flere studenter og flere lærere fra andre land, som ikke kan det norske språket. Å ha all undervisning på engelsk vil da gjøre det lettere for alle å forstå fagstoffet. I mange tilfeller er mye av fagstoffet på universiteter knyttet til videre utdanning og jobb. Et eksempel er om du skal jobbe i en bedrift som Equinor. I slike bedrifter er det engelsk som er arbeidsspråket. Dette vil gjelde alle internasjonale bedrifter eller om du skal ha jobb i utlandet. Det vil imidlertid oppstå tilsvarende store problemer for de som ikke kan det engelske språket godt, og gjøre det vanskeligere for dem å studere. Flere steder i landet finnes det også internasjonale skoler, hvor de snakker mye engelsk. Barn som går på slike skoler, vil i tidlig alder bli introdusert for mye engelsk. Siden mye av undervisningen er på engelsk blir det også naturlig å snakke engelsk utenfor skoletiden også. (Bjørnevik, 2018)

Ungdommer blir i stor grad påvirket av det engelske språket og vil mest sannsynlig bli mer og mer påvirket av det i nærmeste framtid. Selv om språket alltid har vært i forandring, er nå forandringen i større grad og mye raskere enn før. Den nye generasjonen som vokser opp, vil derfor bli påvirket i stor grad av det engelske språket. Konsekvensene som vil oppstå dersom engelsk språk øker i norsk ordforråd, er blant annet at skoler og universiteter vil bruke mer engelsk i undervisningen. I verste fall kan kulturer og tradisjoner forsvinne.

# kilder

Bjørnevik, B. (2018, 01 31). *Studenttorget*. Hentet fra Mener at for mye av pensum er på engelsk: https://studenttorget.no/index.php?show=22&expand=22,3796&artikkelid=19482

GRAEDLER, A.-L. (2015, 06 17). *Språkrådet*. Hentet fra Engelske lånord i norsk 1950–2000: https://www.sprakradet.no/Vi-og-vart/Publikasjoner/Spraaknytt/Arkivet/Spraaknytt\_2002/Spraaknytt\_2002\_3\_4/Engelske\_laanord\_i\_norsk\_1950/

HASUND, I. K. (2015, 09 17). *språkrådet*. Hentet fra Engelsk i norsk ungdomsspråk: https://www.sprakradet.no/Vi-og-vart/Publikasjoner/Spraaknytt/Arkivet/Spraaknytt\_2000/Spraaknytt\_2000\_1\_2/Engelsk\_i\_ungdomsspraak/

Kristoffersen, G. (2022, november 07). *Aftenposten*. Hentet fra Vil det norske språk overleve?: https://www.aftenposten.no/meninger/kronikk/i/0QyEJ/vil-det-norske-spraak-overleve

Snarby, A. (2019, 01 08). *KK*. Hentet fra Forskning viser at norske barn snakker stadig mer engelsk: https://www.kk.no/mamma/forskning-viser-at-norske-barn-snakker-stadig-mer-engelsk/70589018

*Språkrådet*. (2022, november 07). Hentet fra Et ungdomsperspektiv på fremtiden til det norske språket: https://www.sprakradet.no/Vi-og-vart/hva-skjer/Aktuelt/2018/et-ungdomsperspektiv-pa-fremtiden-til-det-norske-spraket/